open-index/open-wikipedia-markdown huggingface dataset:
ดิโอลด์แมนแอนด์เดอะซี (ภาพยนตร์ พ.ศ. 2542)

***ดิโอลด์แมนแอนด์เดอะซี*** (; ) เป็นภาพยนตร์สั้นแอนิเมชันสีน้ำมันบนแผ่นแก้ว (paint-on-glass-animated) ในปี พ.ศ.2542 กำกับโดยอะเลคซันดร์ เปตรอฟ ผู้สร้างแอนิเมชันชาวรัสเซีย สร้างจากนวนิยายในชื่อเดียวกันหรือชื่อไทย "เฒ่าผจญทะเล" ของเออร์เนสต์ เฮมิงเวย์ ภาพยนตร์นี้ได้รับรางวัลหลายรางวัล รวมถึงรางวัลออสการ์สาขาภาพยนตร์สั้นแอนิเมชัน การทำภาพยนตร์นี้ใช้พื้นที่ในเมืองมอนทรีออล โดยสองปีครึ่งหลังของการทำภาพยนตร์นั้น ได้รับเงินทุนจากบริษัทจากประเทศรัสเซีย แคนาดา และญี่ปุ่น โดยเสียงภาษาฝรั่งเศสและอังกฤษถูกปล่อยออกมาพร้อมกัน และยังเป็นภาพยนตร์แอนิเมชันเรื่องแรกที่เผยแพร่ในระบบไอแมกซ์

## พล็อต
ภาพยนตร์นั้นอ้างอิงตามแบบต้นฉบับนวนิยาย แต่ดำเนินเรื่องในเวลาที่แตกต่าง โดยเริ่มด้วยความฝันของชายชราชื่อซานเตียโก ที่ฝันเกี่ยวกับความทรงจำในวัยเด็กที่อยู่บนเสากระโดงของเรือและ ความฝันเรื่องของสิงโตบนบริเวณชายฝั่ง

หลังจากที่เขาตื่น เราก็พบว่าชายชราผู้นี้จับปลาไม่ได้เลยมากว่า 84 วันแล้ว ยิ่งร้ายถึงขนาด "มาโนลิน" เด็กฝึกงานของเขา ถูกผู้ปกครองห้ามลงเรือจับปลาด้วย และให้ไปหาคนที่จับปลาดีกว่ามาสอนเขาใหม่แทน แต่เด็กน้อยก็ยังมีความเชื่อมั่นในตัวซานเตียโก ในตอนเช้า มาโนลินเข้าปลุกชายชราในกระท่อม เขาตื่นขึ้นและพามาโนลินเดินออกไปบริเวณชายฝั่ง พร้อมบอกว่าจะออกไปจับปลาในอ่าว โดยยืนยันว่าจะไปคนเดียว

## รูปแบบศิลปะ
สไตล์ภาพยนตร์มีการออกแบบตัวละครให้มีความโรแมนติกและสมจริงตามเอกลักษณ์ของผู้กำกับ โดยฉากส่วนใหญ่ทั้งส่วนของผู้คนและสัตว์มีรูปแบบที่สมจริงมาก มีการตีความฉากในอุดมคติของตัวผู้กำกับออกมา เช่น ซานเตียโกฝันว่าได้แหวกว่ายไปในท้องทะเลและบนท้องฟ้ากับฝูงปลากระโทง

## รางวัล
* 1999 - Cinanima: "Grand Prize"
* 1999 - Japan Media Arts Festival: "Grand Prize" (Animation)
* 1999 - Montréal World Film Festival: Nominated for "First Prize (Short Films)"
* 2000 - Academy Award for Animated Short Film
* 2000 - Annecy International Animated Film Festival: "Audience Award", "Grand Prix for Best Animated Short Film"
* 2000 - รางวัลแบฟตา: เสนอชื่อเข้าชิง "Best Animated Short Film"
* 2000 - Buster International Children's Film Festival: "Politiken's Short Film Award"
* 2000 - Genie Awards: เสนอชื่อเข้าชิง "Best Animated Short Film"
* 2000 - Jutra Awards: "Jutra" in the category "Best Animated Film"
* 2000 - Mainichi Film Concours: "Ofuji Noburo Award"
* 2000 - Saint Petersburg *Message to Man* International Film Festival: "Special Jury Prize" ในหมวด "International Competition"
* 2000 - Zagreb World Festival of Animated Films: "First Prize" ใน "Category C - 15 Min. to 30 Min."
* 2001 - Burbank International Children's Film Festival: "Director's Gold Award"
* 2001 - San Diego International Film Festival: "Festival Award" ในหมวด "Best Animation"
หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์แคนาดา
หมวดหมู่:ภาพยนตร์ญี่ปุ่น
หมวดหมู่:ภาพยนตร์รัสเซีย
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาษาฝรั่งเศส
หมวดหมู่:ภาพยนตร์ที่มีฉากบนเรือ
รวมพันธุ์นักสู้พิทักษ์จักรวาล 2

***รวมพันธุ์นักสู้พิทักษ์จักรวาล 2*** () เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2017 สร้างจาก การ์เดียนส์ออฟเดอะกาแล็กซี ซึ่งเป็นทีมซูเปอร์ฮีโรของหนังสือการ์ตูนมาร์เวลคอมิกส์ อำนวยการสร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาคต่อของภาพยนตร์เรื่อง *[[รวมพันธุ์นักสู้พิทักษ์จักรวาล]]* (2014) และเป็นภาพยนตร์ลำดับที่สิบห้าในจักรวาลภาพยนตร์มาร์เวล (MCU) เขียนบทและกำกับโดย เจมส์ กันน์ นักแสดงหลักประกอบด้วย คริส แพร็ตต์, โซอี ซาลแดนา, เดฟ บอทิสตา, วิน ดีเซล, แบรดลีย์ คูเปอร์, ไมเคิล รูกเกอร์, คาเรน กิลแลน, ปอม เกลม็องตีแย็ฟ, ซิลเวสเตอร์ สตอลโลน และเคิร์ต รัสเซลล์

## ตัวละคร
*คริส แพร็ตต์ รับบทเป็น ปีเตอร์ ควิลล์/สตาร์-ลอร์ด 
* โซอี ซาลแดนา รับบทเป็น กาโมร่า
* เดฟ บาทิสตา รับบทเป็น แดร็กซ์ จอมทำลายล้าง
* วิน ดีเซล รับบทเป็น กรู๊ท
* แบรดลีย์ คูเปอร์ รับบทเป็น ร็อคเก็ต แรคคูน
* ไมเคิล รูกเกอร์ รับบทเป็น ยอนดู อูดอนต้า
* คาเรน กิลแลน รับบทเป็น เนบิวลา
* ฌอน กันน์ รับบทเป็น แคร็กลิน
* ปอม เกลม็องตีแย็ฟ รับบทเป็น แมนทิส
* เอลิซาเบธ เดบิคกี รับบทเป็น เอยีชา
* คริส ซัลลีแวน รับบทเป็น เทรเซอร์ เฟซ
* ซิลเวสเตอร์ สตอลโลน รับบทเป็น สตาร์คาร์ โอกอร์ด
* เคิร์ต รัสเซลล์ รับบทเป็น อีโก้ ดาวเคราะห์ที่มีชีวิต บิดาของสตาร์-ลอร์ด

## อ้างอิง

## แหล่งข้อมูลอื่น

* 
* 
* 
* 

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์อเมริกัน
หมวดหมู่:ภาพยนตร์ที่จัดจำหน่ายโดยดิสนีย์
หมวดหมู่:การ์เดียนส์ออฟเดอะกาแล็กซี
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ภาพยนตร์ไอแมกซ์
หมวดหมู่:ภาพยนตร์ที่ใช้การจับภาพเคลื่อนไหว
หมวดหมู่:ภาพยนตร์ผจญภัยในอวกาศอเมริกัน
หมวดหมู่:ภาพยนตร์ที่มีฉากอยู่บนดาวเคราะห์สมมุติ
หมวดหมู่:ภาพยนตร์ตลกผจญภัยอเมริกัน
หมวดหมู่:ภาพยนตร์ที่ถ่ายทำในแอตแลนตา
หมวดหมู่:ภาพยนตร์ตลกบันเทิงคดีแนววิทยาศาสตร์อเมริกัน
ช้าง เอฟเอคัพ 2559

การแข่งขันฟุตบอล **[[ไทยเอฟเอคัพ|ช้าง เอฟเอคัพ]] ฤดูกาล 2559** เป็นการแข่งขันไทยเอฟเอคัพ ฤดูกาลที่ 21 โดยจัดการแข่งขันแบบแพ้คัดออก โดยการแข่งขันรายการนี้จัดขึ้นโดย สมาคมฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีก รอบคัดเลือก รอบเพลย์ออฟ รอบที่ 2 รวมไปถึง การแข่งขันชิงถ้วยพระราชทาน ก. กับทีมแชมป์โตโยต้า ไทยลีก ต่อไป

## ระบบการแข่งขัน

## รอบแรก

## รอบสอง (รอบ 64 ทีมสุดท้าย)

## รอบสาม (32 ทีมสุดท้าย)
พิธีการจับสลากแบ่งสายสำหรับรอบ 32 ทีมสุดท้ายมีขึ้นเมื่อวันที่ 28 มิถุนายน 2559 ที่ผ่านมา ณ โรงแรมดิเอมเมอรัลด์ รัชดา กรุงเทพฯ

## รอบสี่ (รอบ 16 ทีมสุดท้าย)
พิธีการจับสลากสำหรับรอบ 16 ทีมสุดท้ายจะมีขึ้นในวันพฤหัสบดีที่ 21 กรกฎาคม พ.ศ. 2559

## รอบห้า (รอบ 8 ทีมสุดท้าย)
พิธีการจับสลากสำหรับรอบ 8 ทีมสุดท้ายจะมีขึ้นในวันพฤหัสบดีที่ 8 กันยายน พ.ศ. 2559

## รอบรองชนะเลิศ
พิธีการจับสลากสำหรับรอบรองชนะเลิศจะมีขึ้นในวันพฤหัสบดีที่ 13 ตุลาคม พ.ศ. 2559 และสืบเนื่องจากวันที่ 14 และ 17 ตุลาคม 2559 ตามที่ได้มีคำสั่งจากสมาคมกีฬาฟุตบอลแห่งประเทศไทยได้ถือว่าทั้งสี่ทีมที่อยู่ในรอบรองชนะเลิศครองแชมป์ร่วมกัน โดย ชลบุรี เอฟซี ขอสละสิทธิ์ในการจับสลากไป เอเอฟซี แชมเปียนส์ ลีก ต่อไป 

# ราชบุรี มิตรผล (ครองแชมป์ร่วมกัน)
# สุโขทัย เอฟซี (ครองแชมป์ร่วมกัน)
# ชลบุรี เอฟซี (ครองแชมป์ร่วมกัน ; ชลบุรี เอฟซี ขอสละสิทธิ์ในการจับสลากไป เอเอฟซี แชมเปียนส์ ลีก 2017)
# ชัยนาท ฮอร์นบิล (ครองแชมป์ร่วมกัน)

## รางวัล
* **ทีมชนะเลิศ** - จะได้รับเงินสด 5,000,000 บาท พร้อมสิทธิ์แข่งขัน เอเอฟซี แชมเปียนส์ลีก รอบเพลย์ออฟ รอบ 2
* **ทีมรองชนะเลิศ** - จะได้รับเงินสด 1,000,000 บาท

## อ้างอิง

## แหล่งข้อมูลอื่น
* เฟซบุ๊ก (1)
* เฟซบุ๊ก (2)

ไทย
เอฟเอคัพ
หมวดหมู่:ฟุตบอลไทยในปี พ.ศ. 2559
บี. เอช. ลิดเดลล์ ฮาร์ต

ร้อยเอก เซอร์**แบซิล เฮนรี ลิดเดลล์ ฮาร์ต** (; 31 ตุลาคม ค.ศ. 1895 - 29 มกราคม ค.ศ. 1970) หรือที่รู้จักกันในชื่อ ร้อยเอก **บี. เอช. ลิดเดลล์ ฮาร์ต** () เป็นทหาร นักประวัติศาสตร์การทหาร และนักทฤษฎีการทหารชาวอังกฤษ มักได้รับการยกย่องว่ามีอิทธิพลอย่างมากในการพัฒนาการรบยานเกราะ แต่การวิจัยล่าสุดนั้นได้ทำให้มีการตั้งข้อสงสัยว่าเขาอาจมีอิทธิพลต่อกองทัพเยอรมันในช่วงไม่กี่ปีก่อนเกิดสงครามโลกครั้งที่ 2 ด้วย

## อ้างอิง

หมวดหมู่:ชาวสหราชอาณาจักร
หมวดหมู่:บุคคลที่เกิดในปี พ.ศ. 2438
หมวดหมู่:บุคคลที่เสียชีวิตในปี พ.ศ. 2513
บิฮีมอท

**บิฮีมอท** () เป็นวงแบล็คเคนเดทเมทัล จากกดัญสก์, โปแลนด์ วงก่อตั้งในปี 1991 ปัจจุบันวงประกอบด้วยอาดัม ดาร์สกี (Adam Darski) หรือ "เนอร์กัล" (Nergal) ร้องนำและมือกีตาร์หลัก ซบิกแญฟ ปรอมิญสกี (Zbigniew Promiński) หรือ "อินแฟร์โน" (Inferno) มือกลอง ตอมัช วรุบแลฟสกี (Tomasz Wróblewski) หรือ "โอไรออน" (Orion) มือเบสและร้องประสานเสียง และปัตรึก ชตือแบร์ (Patryk Sztyber) หรือ "เซท" (Seth) มือกีตาร์ บิฮีมอทถือเป็นวงที่ริเริ่มแนวดนตรีเอกซ์ตรีมที่สำคัญที่สุดวงหนึ่งของดนตรีใต้ดินของโปแลนด์

ในช่วงปลายปี 1990 วงเล่นเพลงในแนวแบล็กเมทัลด้วยเนื้อหาเกี่ยวข้องกับผู้ที่ไม่มีศาสนา แต่ต่อมาก็เปลี่ยนมาเล่นแบล็กผสมกับเดทเมทัล ที่เรียกว่า "แบล็คเคนเดทเมทัล" เนื้อเพลงของวงมักแต่งเนื้อหาเกี่ยวข้องกับการไขความลับและลัทธิเทอลีมา (Thelema) ซึ่งส่วนมากแต่งโดยอาดัม ดาร์สกีและกชึชตอฟ อาซาแรวิตช์ (Krzysztof Azarewicz) ในปี 1999 ได้ออกอัลบั้ม "ซาตานิกา" ซึ่งถือเป็นการเปลี่ยนแนวไปเป็นเดทเมทัล แต่ก็ยังคงมีกลิ่นอายของแบล็กอยู่ด้วย ด้วยสไตล์ของเสียงร้องต่ำที่คำรามออกอย่างเข้มข้นของเนอร์กัล ที่นอกจากเขาจะเป็นสมาชิกวงแล้ว เขายังเคยเป็นอดีตโค้ชของเดอะวอยซ์โปแลนด์อีกด้วย บิฮีมอธ ได้เซนต์สัญญาค่ายเมทัลหลายค่าย แต่เนอร์กัลก็เคยกล่าวว่า เขาไม่ชอบการมีค่ายเพลง

ชื่อ Behemoth มาจากเบเฮโมท สัตว์อสูรซึ่งถูกกล่าวถึงในคัมภีร์ไบเบิลฉบับของโยบ บิฮีมอท ถือเป็นวงใต้ดินแนวเพลงเดทเมทัลไม่กี่วงที่สามารถติดชาร์ทในหลายประเทศ โดยเฉพาะในโปแลนด์ที่สามารถเปิดตัวอัลบั้มด้วยอันดับ 1 บนชาร์ทของโปแลนด์ (ZPAV) อย่างอัลบั้ม Evangelion (2009) และอัลบั้มล่าสุด The Satanist (2014) 

## สตูดิโออัลบั้ม
* *Sventevith (Storming Near the Baltic)*&nbsp;(1995)
* *Grom*&nbsp;(1996)
* *Pandemonic Incantations*&nbsp;(1998)
* *Satanica*&nbsp;(1999)
* *Thelema.6*&nbsp;(2000)
* *Zos Kia Cultus (Here and Beyond)*&nbsp;(2002)
* *Demigod*&nbsp;(2004)
* *The Apostasy*&nbsp;(2007)
* *Evangelion*&nbsp;(2009)
* *The Satanist* (2014)
* *I Loved You at Your Darkest* (2018)
* *Opvs Contra Natvram* (2022)
* *The Shit ov God* (2025)

## ไทม์ไลน์

## อ้างอิง

หมวดหมู่:บุคคลจากกดัญสก์
หมวดหมู่:กลุ่มดนตรีที่ก่อตั้งในปี พ.ศ. 2534
หมวดหมู่:วงกลุ่มสี่
หมวดหมู่:กลุ่มดนตรีเดทเมทัล
หมวดหมู่:กลุ่มดนตรีแบล็กเมทัล
หมวดหมู่:กลุ่มดนตรีสัญชาติโปแลนด์
ฟุตบอลชิงถ้วยพระราชทานประเภท ค.

**ฟุตบอลชิงถ้วยพระราชทานประเภท ค.** () ฟุตบอลชิงถ้วยพระราชทานระดับชั้นที่ 3 ของประเทศไทย โดยจัดการแข่งขันครั้งแรกในปี พ.ศ. 2505 พร้อมกับ ฟุตบอลชิงถ้วยพระราชทานประเภท ง. โดยเป็นการจัดการแข่งขันที่มีลักษณะเป็นขั้นๆ ตามแบบฟุตบอลลีกของประเทศอังกฤษในขณะนั้น โดย สโมสรพลศึกษา ได้ตำแหน่งชนะเลิศในรายการนี้เป็นสโมสรแรก

ต่อมาเมื่อมีการ จัดการแข่งขัน ไทยแลนด์ลีก ในปี 2539 และ ไทยลีกดิวิชั่น 1 ในปี 2540 ทำให้ระดับชั้นของการแข่งขันถอยลงเป็นการแข่งขันฟุตบอลระดับกึ่งสมัครเล่น

ต่อมาในปี 2559 สมาคมฟุตบอลแห่งประเทศไทยฯ ได้มีนโยบายในการปรับปรุงการแข่งขันระดับสโมสร จึงได้มีการยุบรวมฟุตบอลถ้วยพระราชทาน ข., ค. และ ง. โดยรวมกันเป็น ลีกภูมิภาค ดิวิชั่น 3 ประกอบกับทางสมาคมฯ ได้โอน ถ้วยพระราชทานประเภท ก. ไปเป็นถ้วยสำหรับสโมสรชนะเลิศ ไทยลีก ถ้วยพระราชทานประเภท ข. เป็นถ้วยสำหรับสโมสรชนะเลิศ ดิวิชั่น 1 ถ้วยรางวัลพระราชทานประเภท ค. เป็นถ้วยสำหรับสโมสรชนะเลิศ ดิวิชั่น 2 และ ถ้วยรางวัลพระราชทานประเภท ง. เป็นถ้วยสำหรับแชมป์ ดิวิชั่น 3 ทำให้การแข่งขันฟุตบอลชิงถ้วยพระราชทาน สิ้นสุดลง

## ประวัติ
สมาคมกีฬาฟุตบอลแห่งประเทศไทย ในพระบรมราชูปถัมภ์ ได้มีดำริ ที่จะต้องการพัฒนาการแข่งขันฟุตบอลสโมสร ในขณะนั้น จากเดิมที่มีเพียง ฟุตบอลถ้วยใหญ่ และ ฟุตบอลถ้วยน้อย ให้เป็นระบบดิวิชั่น เหมือนประเทศอังกฤษ โดย พล.ต.ท.ต่อศักดิ์ ยมนาค นายกสมาคมฯ ในขณะนั้น ได้ทำหนังสือถึง สำนักราชเลขาธิการ ขอพระราชทานถ้วยรางวัลสำหรับสโมสรที่ชนะเลิศการแข่งขันเพิ่มเติม

ต่อมา ในปี 2505 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าฯ พระราชทานถ้วยรางวัล ก็คือ ถ้วยพระราชทานประเภท ค. และ ถ้วยพระราชทานประเภท ง. ทำให้การแข่งขันฟุตบอลระดับสโมสรของไทยในขณะนั้น เพิ่มเป็น 4 ระดับขั้น และ เกิดการเปลื่ยนชื่อ การแข่งขันฟุตบอลถ้วยใหญ่เป็น *ฟุตบอลถ้วยพระราชทานประเภท ก.* และ ถ้วยน้อยเป็น *ฟุตบอลถ้วยพระราชทานประเภท ข.* โดยได้มีการเริ่มต้นการแข่งขัน ในการแข่งขันประจำปี 2505

## รายนามสโมสรชนะเลิศ

### ฟุตบอลชิงถ้วยพระราชทานประเภท ค. (2505-2538)
รายนามทำเนียบสโมสรชนะเลิศการแข่งขัน *ฟุตบอลชิงถ้วยพระราชทานประเภท ค.* (2505-2538) ในการแข่งขันฟุตบอลระดับสโมสรระดับสามของประเทศ

### ฟุตบอลชิงถ้วยพระราชทานประเภท ค. (2539-2547)
รายนามทำเนียบสโมสรชนะเลิศการแข่งขัน *ฟุตบอลชิงถ้วยพระราชทานประเภท ข.* (2539-2548) ในการแข่งขันฟุตบอลระดับสโมสรระดับสี่ของประเทศ

### ฟุตบอลชิงถ้วยพระราชทานประเภท ค. (2548-2558)
รายนามทำเนียบสโมสรชนะเลิศการแข่งขัน *ฟุตบอลชิงถ้วยพระราชทานประเภท ข.* (2548-2558) ในการแข่งขันฟุตบอลระดับสโมสรระดับห้าของประเทศ

## อ้างอิง

## ดูเพิ่ม

* คิงส์คัพ
* ควีนส์คัพ
* ฟุตบอลชิงถ้วยพระราชทานประเภท ก.
* ฟุตบอลชิงถ้วยพระราชทานประเภท ข.
* ฟุตบอลชิงถ้วยพระราชทานประเภท ง.

ค
เจ้าชายออสการ์ ดยุกแห่งสกอเน

**เจ้าชายออสการ์ คาร์ล โอลอฟ ดยุกแห่งสกอเน** (; ประสูติ: 2 มีนาคม พ.ศ. 2559) เป็นพระราชโอรสในเจ้าหญิงวิกตอเรีย มกุฎราชกุมารีแห่งสวีเดน กับเจ้าชายดาเนียล ดยุกแห่งเวสเตร์เยิตลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่สามแห่งการสืบราชบัลลังก์สวีเดนต่อจากพระชนนี และเจ้าหญิงเอสแตล ดัชเชสแห่งเอิสเตร์เยิตลันด์ พระภคินี

## พระประวัติ
วันที่ 4 กันยายน พ.ศ. 2558 สำนักพระราชวังสวีเดนได้ออกแถลงการณ์ว่ามกุฎราชกุมารีทรงพระครรภ์พระราชบุตรพระองค์ที่สองและจะประสูติภายในเดือนมีนาคม พ.ศ. 2559

เจ้าชายออสการ์ประสูติเมื่อเวลา 20.28 น. ของวันที่ 2 มีนาคม พ.ศ. 2559 ณ โรงพยาบาลมหาวิทยาลัยคาโรลินสกา กรุงสต็อกโฮล์ม เมื่อแรกประสูติพระองค์มีน้ำหนัก 3.655 กิโลกรัม และมีความยาวพระวรกาย 52 เซนติเมตร ส่วนพระนามได้รับพระราชทานจากพระอัยกาฝ่ายพระชนนี หลังจากมีพระประสูติกาลราชสำนักได้มีการยิงสลุตถวายสดุดีจำนวน 21 นัด

ส่วนพระอิสริยยศ *ดยุกแห่งสกอเน* เป็นตำแหน่งเจ้าทางตอนใต้ของประเทศในอดีตซึ่งเป็นที่รู้จักในภาษาอังกฤษว่า สกาเนีย (Scania) มียุพราชสองพระองค์ที่ดำรงพระยศนี้ก่อนขึ้นครองราชสมบัติคือ พระเจ้าคาร์ลที่ 15 และสมเด็จพระเจ้ากุสตาฟที่ 6 อดอล์ฟแห่งสวีเดน

## อ้างอิง

## แหล่งข้อมูลอื่น
* 

 

หมวดหมู่:เจ้าชายสวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
หมวดหมู่:พระราชวงศ์ที่ทรงพระเยาว์
ออสติน แอรีส์

**แดเนียล เฮลี โซลเวิลด์ จูเนียร์** (Daniel Healy Solwold Jr.; 15 เมษายน ค.ศ. 1978) เป็นที่รู้จักดีภายใต้ชื่อ **ออสติน แอรีส์** (Austin Aries) เป็นนักมวยปล้ำอาชีพชาวอเมริกันที่ปล้ำให้กับหลายสมาคมไม่ว่าจะเป็น ดับเบิลยูดับเบิลยูอี (WWE), โทเทิลนอนสต็อปแอคเชินเรสต์ลิง (TNA) และริงออฟออเนอร์ (ROH) ใน TNA เขาได้แชมป์ TNA X Division Championship 6สมัย กับสมัยแรกของเขาเป็นเวลานาน 301 วันและยังคงเป็นที่ยาวที่สุดในประวัติศาสตร์ของการแข่งขันชิงแชมป์ TNA World Heavyweight Championship TNA World Tag Team Championship และแชมป์ทริปเปิลคราวน์ คนที่5 ของ TNA นอกจากนี้ยังเป็นแชมป์ ROH World Championship ของ ROH และได้แชมป์ของสมาคมอื่นๆมากมาย

## แชมป์และรางวัล
* **Unify Championship Entertainment**
** Unify World Championship (First, 1 time)
* **Defiant Wrestling**
** Defiant Championship (1 time)
* **DEFY Wrestling**
** DEFY Wrestling Championship (1 time)
* **European Pro Wrestling**
** EPW Heavyweight Championship (1 time)
* **[[International Pro Wrestling: United Kingdom]]**
** IPW:UK World Championship (1 time)
* **Mid-American Wrestling**
** MAW Junior Heavyweight Championship (1 time)
* **Midwest Championship Wrestling**
** MCW Light Heavyweight Championship (1 time)
* **Midwest Independent Association of Wrestling**
** MIAW Cruiserweight Championship (2 times)
* **Minnesota Independent Wrestling**
** MIW Cruiserweight Championship (2 times)
* **[[National Wrestling Alliance|NWA Midwest]]**
** NWA Midwest X Division Championship (1 time)
* **Neo Pro Wrestling**
** NPW Cruiserweight Championship (2 times)
** NPW Cruiserweight Championship Tournament (2002)
* ***[[Pro Wrestling Illustrated]]***
** Ranked No. 12 of the top 500 wrestlers in the *[[PWI 500]]* in 2013
* **Pro Wrestling WAR**
** PWW Heavyweight Championship (1 time)
* **[[Ring of Honor]]**
** ROH World Championship (2 times)
** ROH World Tag Team Championship (1 time) – with Roderick Strong
* **Steel Domain Wrestling**
** SDW Tag Team Championship (1 time)&nbsp;– with Ted Dixon
* **[[Impact Wrestling|Total Nonstop Action Wrestling/Impact Wrestling]]**
** Impact Grand Championship (1 time)
** TNA World Heavyweight Championship/Impact World Championship (3 times)
** TNA World Tag Team Championship (1 time)&nbsp;– with Bobby Roode
** TNA X Division Championship (6 times)
** Feast or Fired (2015&nbsp;– TNA World Heavyweight Championship contract)
** Gold Rush Tournament (2014)
** X Division Showcase (2011)
** Fifth TNA Triple Crown Champion
** Fifth Impact Grand Slam Champion
* **[[World Series Wrestling]]**
** WSW World Heavyweight Championship (2 times)
* **Xtreme Wrestling Alliance**
** XWA Xtreme Rumble (2018)

## อ้างอิง

## แหล่งข้อมูลอื่น

*
*

หมวดหมู่:นักมวยปล้ำอาชีพชาวอเมริกัน
เฮม เจียว

**พระเฮม เจียว** (; ; ค.ศ.1898-1943) เป็นพระภิกษุในพระพุทธศานา ชาวกัมพูชา อดีตอาจารย์ในวิทยาลัยบาลีในพนมเปญ เป็นนักต่อสู้ทางการเมืองร่วมกับนักการเมืองฝ่ายชาตินิยมในกัมพูชา เพื่อต่อสู้เรียกร้องเอกราช จากประเทศเจ้าอาณานิคมฝรั่งเศส เคยนำพระนิสิตออกประท้วงการปกครองของฝรั่งเศสในเหตุการณ์ "กบฏร่ม" (Embrella Revolution) จนกระทั่งถูกจับไปขังที่เกาะแห่งพูโล คอนดอร์ (Poulo Condore)   ซึ่งฝรั่งเศสใช้เป็นที่คุมขังนักโทษ และมรณภาพที่คุกการเมืองที่เกาะแห่งนั้น ใน ค.ศ. 1943   นอกจากนี้หลังการมรณกรรมของท่านไม่นาน ชื่อของท่านยังถูกนำมาตั้งเป็นชื่อถนนในกรุงพนมเปญ เพื่อเป็นเกียรติยศแก่ท่าน 

## ประวัติ
พระเฮม เจียว เกิดใน ค.ศ. 1898 เกิดในตระกูลชาวนาในจังหวัดอุดงค์ (Oudong) ในขณะที่อายุ 12 ขวบ บิดาของท่านได้นำไปฝากเป็นศิษย์เรียนหนังสือกับพระชวน ณาต (Chuon Nath) ซึ่งเป็นเพื่อนกับบิดาของท่าน ให้เรียนหนังสือที่วัดอุณาโลม (Wat Ounalom) ในพนมเปญ เฮม เจียว เป็นศิษย์วัดเรียนหนังสือด้วยความตั้งใจ และเรียนรู้อย่างดีเยี่ยม จนกระทั่งอายุ 16 ปี บิดาจึงได้ให้บวชเป็นสามเณรที่วัดอุณาโลม แลเรียนหนังสือกับพระชวน ณาต พระสงฆ์นักปราชญ์ชาวกัมพูชาในขนาดนั้น จนกระทั่งอายุ 20 ปี จึงได้บวชเป็นพระภิกษุในที่วัดลังกา (Wat Lanka) และสามารถสอบเข้าผ่านการศึกษาของพุทธศาสนาบัณฑิตย์ (Buddhist Institute)  ในพนมเปญได้ (Phnom Penh) และอาจารย์ในวิทยาลัยบาลีในพนมเปญ   
 
พระเฮม เจียว เป็นพระสงฆ์หัวหน้าก้าวหน้าและมีบทบาททางการเมืองในประวัติศาสตร์กัมพูชา โดยมีข้อมูลจากเดวิด แชนด์เลอร์ (David Chandler) นักประวัติศาสตร์ ได้ให้ข้อมูลไว้ว่า "หนึ่งในจำนวนสงฆ์เหล่านี้ ได้แก่ พระเฮม เฌียว (Hem Chieu) ค.ศ. 1894-1943 ครูโรงเรียนสอนบาลีชั้นสูงในกรุงพนมเปญซึ่งถูกรวมอยู่ในกลุ่มต่อต้านฝรั่งเศส เมื่อท่านเสนอแผนทำรัฐประหารที่คลุมเครือต่อกองกำลังอาสาสมัคร  อาสาสมัครที่นิยมฝรั่งเศสนายหนึ่งได้รายงานชื่อของท่าน ทำให้ท่านถูกจับกุมพร้อมด้วยพระสงฆ์อีกองค์หนึ่งเมื่อวันที่ 17 กรกฎาคม ค.ศ. 1942 พระเฮม เฌียว เป็นสมาชิกสถาบันสงฆ์ และการที่เจ้าหน้าที่จับกุมท่านโดยไม่อนุญาตให้ลาสิกขาบทตามจารีต นับได้ว่าลบหลู่พระสงฆ์อื่น ๆ พร้อมกับเปิดโอกาสให้กลุ่มชาตินิยมของหนังสือพิมพ์นครวัติ"  และจากการที่ท่านถูกจับในครั้งนั้น ได้กลายเป็นประเด็นให้มีการเดินขบวนใหญ่อีกครั้งเพื่อต่อต้านฝรั่งเศสและให้มีการปล่อยตัวท่านออกจากที่คุมขัง ดังมีข้อมูลในเหตุการณ์นั้นว่า "..เช้าวันนั้นมีประชาชนกว่า 1000 คน และครึ่งหนึ่งเป็นพระภิกษสงฆ์ได้เดินขบวนไปตามถนนสายหลักของกรุงพนมเปญ มุ่งสู่สำนักงานข้าหลวงใหญ่นาม ฌอง เดอ ลองส์ เพื่อเรียกร้องให้ปล่อยตัวพระเฮม เฌียว ผู้เดินขบวนถูกกวาดจับโดยเจ้าหน้าที่ตำรวจชาวฝรั่งเศส กัมพูชา และเวียดนาม..."

## บทบาทการต่อสู้
การที่ฝรั่งเศสนำโดยฌอร์ฌ เกาติเยร์ (Georges Gautier) และยอร์ช เซเดส์ ที่พยายามเปลี่ยนพยัญชนะ กัมพูชาทั้ง 45 ตัว ให้เป็นอักษรโรมัน (Khmer Romanization) การปฏิรูปตัวหนังสือนี้ทำให้สถาบันสงฆ์ไม่พอใจ และมองว่าเป็นการทำลายรากฐานของวิถีวัฒนธรรมของกัมพูชา รวมทั้งเป็นการโจมตีการศึกษาตามแบบจารีตของคณะสงฆ์  ดังนั้น พระเฮม เจียว ซึ่งเป็นพระหนุ่มหัวก้าวหน้า และมีบทบาทนำ ในการเขียน การปราศรัยต่อต้านอำนาจการปฏิรูปของฝรั่งเศส  ฝรั่งเศสในฐานะเจ้าอาณานิคมในขณะนั้นได้ เฝ้าระวังบทบาทขององค์กรสงฆ์ จนกระทั่งท่านเป็นผู้นำในการประท้วงฝรั่งเศส ใน ค.ศ. 1942 ฝรั่งเศสจึงได้จับท่านในฐานะแกนนำ ซึ่งปรากฏการณ์ในครั้งได้เกิดแรงกระเพื่อมต่อไปอีกคือมีการประท้วงของพระและฆราวาสจำนวนมาก มีจำนวนกว่า 1 พันคน เพื่อเรียกร้องให้ปล่อยตัวท่านจากการกับกุม แม้จะไม่มีผลก็ตาม 

## อ้างอิง

หมวดหมู่:ภิกษุชาวกัมพูชา
วอลเลย์บอลหญิงทีมชาติโคลอมเบีย

**วอลเลย์บอลหญิงทีมชาติโคลอมเบีย** () เป็นตัวแทนของประเทศโคลอมเบียในการแข่งขันวอลเลย์บอลระดับนานาชาติ ทีมนี้ได้รับรางวัลเหรียญระดับทวีปครั้งแรกในปี ค.ศ. 1991 ในการแข่งขันวอลเลย์บอลชิงแชมป์อเมริกาใต้ โดยทีมนี้โดดเด่นมากในทวีปอเมริกาใต้ต่อจากประเทศบราซิลและประเทศเปรู

## รางวัล
### วอลเลย์บอลชิงแชมป์โลก
* 2022 — อันดับที่ 21
* 2025 — อันดับที่ 26

### วอลเลย์บอลเวิลด์กรังด์ปรีซ์
* 2015 — อันดับที่ 23
* 2016 — อันดับที่ 24
* 2017 — อันดับที่ 19

### วอลเลย์บอลแชลเลนเจอร์คัพ
*  2018 — ไฟล์:Med 2.png **เหรียญเงิน**
*  2019 — *ไม่ผ่านการคัดเลือก*
*  2022 — อันดับที่ 4
*  2023 — ไฟล์:Med 3.png **เหรียญทองแดง**
*  2024 — *ไม่ผ่านการคัดเลือก*

### แพนอเมริกันเกมส์
* 1971 — อันดับที่ 7
* 2019 — ไฟล์:Med 2.png **เหรียญเงิน**
* 2023 — อันดับที่ 6 

### วอลเลย์บอลแพนอเมริกันคัพ
*  2012 — อันดับที่ 11
*  2013 — อันดับที่ 9
*  2014 — อันดับที่ 7
*  2015 — อันดับที่ 8
*  2016 — อันดับที่ 5
*  2017 — อันดับที่ 7
*  2018 — อันดับที่ 8
*  2019 — ไฟล์:Med 3.png **เหรียญทองแดง**
*  2021 — *ไม่ได้เข้าร่วมการแข่งขัน*
*  2022 — ไฟล์:Med 2.png **เหรียญเงิน**
*   2023 — อันดับที่ 5
*  2024 — ไฟล์:Med 3.png **เหรียญทองแดง**
*  2025 — ไฟล์:Med 2.png **เหรียญเงิน**

### [[วอลเลย์บอลชิงแชมป์อเมริกาใต้#ประเภททีมหญิง|วอลเลย์บอลชิงแชมป์อเมริกาใต้]]

* 1951 – ไม่ได้เข้าร่วมการแข่งขัน
* 1956 – ไม่ได้เข้าร่วมการแข่งขัน
* 1958 – ไม่ได้เข้าร่วมการแข่งขัน
* 1961 – ไม่ได้เข้าร่วมการแข่งขัน
* 1962 – ไม่ได้เข้าร่วมการแข่งขัน
* 1964 – ไม่ได้เข้าร่วมการแข่งขัน
* 1967 – ไม่ได้เข้าร่วมการแข่งขัน
* 1969 – อันดับที่ 6
* 1971 – อันดับที่ 7
* 1973 – อันดับที่ 7
* 1975 – ไม่ได้เข้าร่วมการแข่งขัน
* 1977 – ไม่ได้เข้าร่วมการแข่งขัน
* 1979 – ไม่ได้เข้าร่วมการแข่งขัน
* 1981 – ไม่ได้เข้าร่วมการแข่งขัน
* 1983 – อันดับที่ 5
* 1985 – อันดับที่ 4
* 1987 – ไม่ได้เข้าร่วมการแข่งขัน
* 1989 – ไม่ได้เข้าร่วมการแข่งขัน
* 1991 – ไฟล์:Med 3.png **เหรียญทองแดง**
* 1993 – อันดับที่ 4
* 1995 – อันดับที่ 5
* 1997 – อันดับที่ 6
* 1999 – ไม่ได้เข้าร่วมการแข่งขัน
* 2001 – ไม่ได้เข้าร่วมการแข่งขัน
* 2003 – อันดับที่ 4
* 2005 – ไม่ได้เข้าร่วมการแข่งขัน
* 2007 – อันดับที่ 6
* 2009 – อันดับที่ 4
* 2011 – อันดับที่ 4
* 2015 – ไฟล์:Med 3.png **เหรียญทองแดง**
* 2017 – ไฟล์:Med 2.png **เหรียญเงิน**
* 2019 – ไฟล์:Med 2.png **เหรียญเงิน**
* 2021 – ไฟล์:Med 2.png **เหรียญเงิน**
* 2023 – ไฟล์:Med 3.png **เหรียญทองแดง**

## แหล่งข้อมูลอื่น
*Official website
*FIVB profile

โคลอมเบีย
หมวดหมู่:กีฬาในประเทศโคลอมเบีย
แหล่งตู่ซี

**แหล่งตู่ซี** ตั้งอยู่บนพื้นที่ภูเขาทางตะวันตกเฉียงใต้ของประเทศจีน เต็มไปด้วยมรดกที่ยังคงหลงเหลือของชนเผ่าต่าง ๆ ซึ่งบรรดาหัวหน้าเผ่าจะได้รับการแต่งตั้งจากรัฐบาลและใช้ชื่อว่า 'ถูซือ' ชนเผ่านี้ปกครองดินแดนแห่งนี้ตั้งแต่ช่วงศตวรรษที่ 13 ถึง ช่วงต้นศตวรรษที่ 20
ระบบถูซือเป็นผลต่อยอดมาจากระบบปกครองชนกลุ่มน้อยของราชวงศ์จีนใน 3 ศตวรรษก่อนคริสตกาล เพื่อให้เกิดความเป็นหนึ่งเดียว ในขณะเดียวกันก็ยังทำให้ชนกลุ่มน้อยต่างๆ สามารถรักษาจารีตประเพณีและวิถีชีวิตของตัวเองเอาไว้ได้ ป้อมปราการที่หลงเหลือในดินแดนแห่งนี้ ยังเป็นหลักฐานอย่างดีของลักษณะการปกครองดังกล่าว
## มรดกโลก
แหล่งตู่ซีได้รับการลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 39 เมื่อปี 2558 ที่เมืองบอนน์ ประเทศเยอรมนีด้วยข้อกำหนดและหลักเกณฑ์ในการพิจารณา ดังต่อไปนี้
***(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
***(iii)** - เป็นสิ่งที่ยืนยันถึงหลักฐานของวัฒนธรรมหรืออารยธรรมที่ปรากฏให้เห็นอยู่ในปัจจุบันหรือว่าที่สาบสูญไปแล้ว

หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางวัฒนธรรม
เจดีย์ฮหวั่งฟุก

**เจดีย์ฮหวั่งฟุก** (; ฮ้านตึ: ) เป็นเจดีย์ในจังหวัดกว๋างบิ่ญ ประเทศเวียดนาม เจดีย์มีประวัติมากกว่า 700 ปี และเป็นหนึ่งในเจดีย์ที่เก่าแก่ที่สุดในภาคกลางของประเทศเวียดนาม

## ประวัติ
thumb|210px|thumb|left|เจดีย์ฮหวั่งฟุก
ในปี ค.ศ. 1301 สมเด็จพระจักรพรรดิเจิ่น เญิน ตง แห่งราชวงศ์เจิ่น ทรงได้เยี่ยมชมวัดนี้และพระราชทานชื่อว่า **วัดจีเกี๊ยน** () และในปี ค.ศ. 1716 เหงียน ฟุก จู ขุนนางของตระกูลเหงียนได้เปลี่ยนชื่อวัดเป็น **วัดกิ๊ญเทียน** () ต่อมาสมเด็จพระจักรพรรดิมิญ หมั่ง แห่งราชวงศ์เหงียน ได้ทรงเยี่ยมชมวัดนี้ในปี ค.ศ. 1821 และทรงเปลี่ยนชื่อวัดแห่งนี้เป็น **วัดฮหวั่งฟุก** (; ฮ้านตึ: ) หรือที่เรียกว่า **เจดีย์จั่ม** หรือ **เจดีย์กวาน** ()

เจดีย์ได้รับการบูรณะขึ้นใหม่หลายครั้ง ในปี ค.ศ. 1985 เจดีย์ได้รับความเสียหายอย่างรุนแรงจากพายุโซนร้อน เหลือเพียงประตูฐานของวัด และระฆังหนัก 80 กิโลกรัม และพระพุทธรูปเก่าบางส่วน วัดถูกรวมอยู่ในรายชื่อของมรดกทางวัฒนธรรมจังหวัดกว๋างบิ่ญ

ในเดือนธันวาคม ค.ศ. 2014 การบูรณะเจดีย์ได้รับการริเริ่มขึ้น เมื่อวันที่ 16 มกราคม ค.ศ. 2016 เจดีย์ใหม่ได้ถูกเปิดตัวด้วยการร่วมมือกันของรัฐบาลเวียดนาม สมาชิกของพุทธเถรจากประเทศเวียดนามและพม่า สมเด็จพระสังฆราชเทพ วงศ์ จากกัมพูชา และชาวพุทธทั่วประเทศเวียดนาม เจดีย์ฮหวั่งฟุกได้รับการยอมรับเป็นสมบัติทางประวัติศาสตร์ของประเทศเวียดนาม 

ในวันพิธีเปิดพุทธเถรจากพม่าได้นำพระบรมสารีริกธาตุพระโคตมพุทธเจ้าจากพระมหาธาตุเจดีย์ชเวดากองในย่างกุ้งไปยังเจดีย์ฮหวั่งฟุก

## สมุดภาพ

HoangPhucPagoda1.jpg|ประตูวัดที่ยังเหลืออยู่
HoangPhucPagoda3.jpg|ประตูวัดที่ยังเหลืออยู่


## อ้างอิง

หมวดหมู่:วัดในประเทศเวียดนาม
หมวดหมู่:จังหวัดกว๋างบิ่ญ
หมวดหมู่:จังหวัดกว๋างจิ
สนธิสัญญาไม่แพร่ขยายอาวุธนิวเคลียร์

**สนธิสัญญาไม่แพร่ขยายอาวุธนิวเคลียร์** ( หรือเรียกทั่วไปว่า Non-Proliferation Treaty หรือ NPT) เป็นสนธิสัญญาระหว่างประเทศโดยมีวัตถุประสงค์เพื่อป้องกันการกระจายของอาวุธนิวเคลียร์และเทคโนโลยีอาวุธ เพื่อส่งเสริมความร่วมมือการใช้พลังงานนิวเคลียร์ในทางสันติ และเพื่อผลักดันเป้าหมายการบรรลุการลดอาวุธนิวเคลียร์และการลดกำลังรบโดยทั่วไปและสมบูรณ์

สนธิสัญญาฯ เปิดให้ลงนามในปี 2511 มีผลใช้บังคับในปี 2513 วันที่ 11 พฤษภาคม 2538 มีการขยายสนธิสัญญาฯ ขยายเวลาไปอย่างไม่มีกำหนด มีประเทศที่ปฏิบัติตาม NPT มากกว่าความตกลงจำกัดอาวุธและลดกำลังรบอื่นใด อันเป็นหลักฐานความสำคัญของสนธิสัญญาฯ มี 191 รัฐเข้าร่วมสนธิสัญญาฯ แม้ว่าเกาหลีเหนือ ซึ่งเห็นชอบ NPT ในปี 2528 แต่ไม่เคยปฏิบัติตาม โดยประกาศถอนตัวในปี 2546 มีรัฐสมาชิกสหประชาชาติสี่รัฐไม่เคยเข้าร่วม NPT ได้แก่ อินเดีย อิสราเอล ปากีสถานและซูดานใต้

สนธิสัญญาดังกล่าวรับรองรัฐอาวุธนิวเคลียร์ห้ารัฐ ได้แก่ จีน ฝรั่งเศส รัสเซีย สหราชอาณาจักรและสหรัฐอเมริกา (ซึ่งเป็นสมาชิกถาวรห้าประเทศแห่งคณะมนตรีความมั่นคงแห่งสหประชาชาติด้วย) สี่รัฐอื่นที่ทราบหรือเชื่อว่าครอบครองอาวุธนิวเคลียร์ ได้แก่ อินเดีย ปากีสถานและเกาหลีเหนือทดสอบอย่างเปิดเผยและประกาศว่าตนครอบครองอาวุธนิวเคลียร์ ฝ่ายอิสราเอลมีนโยบายปกปิดโครงการอาวุธนิวเคลียร์ของตน

NPT ประกอบด้วยคำปรารภและ 11 ข้อ แม้ไม่มีการแสดงมโนทัศน์ "เสา" อยู่ที่ใดใน NPT กระนั้น บางครั้งมีการตีความสนธิสัญญาว่าเป็นระบบสามเสา ซึ่งส่อความความสมดุลระหว่างเสา ดังนี้
# การไม่แพร่ขยาย
# การลดอาวุธ
# สิทธิการใช้เทคโนโลยีนิวเคลียร์อย่างสันติ

NPT มักถูกมองโดยยึดการต่อรองศูนย์กลาง คือ "รัฐมิใช่อาวุธนิวเคลียร์ตาม NPT ตกลงว่าจะไม่ได้มาซึ่งอาวุธนิวเคลียร์และเพื่อเป็นการตอบแทน รัฐอาวุธนิวเคลียร์ NPT ตกลงแบ่งประโยชน์ของเทคโนโลยีนิวเคลียร์ในทางสันติและแสวงการลดอาวุธนิวเคลียร์โดยมุ่งกำจัดคลังแสงนิวเคลียร์ของตนในบั้นปลาย" มีการทบทวนสนธิสัญญาดังกล่าวทุกห้าปีในการประชุมเรียก การประชุมทบทวนของภาคีสนธิสัญญาไม่แพร่ขยายอาวุธนิวเคลียร์ แม้เดิมเข้าใจว่าสนธิสัญญามีระยะเวลาจำกัด 25 ปี แต่ภาคีผู้ลงนามตัดสินใจเป็นมติเห็นพ้องให้ขยายสนธิสัญญาอย่างไม่มีกำหนดและโดยปราศจากเงื่อนไขระหว่างการประชุมทบทวนในนครนิวยอร์กเมื่อวันที่ 11 พฤษภาคม 2538 เป็นผลจากความพยายามของรัฐบาลสหรัฐที่สำเร็จ โดยมีเอกอัครราชทูต โทมัส เกรแฮม จูเนอร์ เป็นผู้นำ

เมื่อมีการเสนอ NPT นั้น มีการทำนายว่าจะมีรัฐอาวุธนิวเคลียร์ 25–30 รัฐใน 20 ปี ทว่า กว่าสี่สิบปีให้หลัง มีห้ารัฐที่ไม่เป็นภาคี NPT และรวมอีกสี่รัฐเท่านั้นที่เชื่อว่าครอบครองอาวุธนิวเคลียร์ มีการใช้มาตรการเพิ่มหลายอย่างเพื่อเสริมความเข้มแข็งของ NPT และระบอบการไม่แพร่ขยายนิวเคลียร์ที่กว้างกว่า และทำให้รัฐยากที่จะได้มาซึ่งสมรรถนะผลิตอาวุธนิวเคลียร์ ซึ่งรวมการควบคุมการส่งออกของกลุ่มผู้จัดหานิวเคลียร์และมาตรการพิสูจน์ยืนยันที่มีการเสริมของพิธีสารเพิ่มเติมของ IAEA

## อ้างอิง

## แหล่งข้อมูลอื่น
* Nuclear Non-Proliferation Treaty (PDF) – IAEA

หมวดหมู่:สนธิสัญญาการควบคุมอาวุธ
หมวดหมู่:สนธิสัญญาไม่แพร่ขยาย
หมวดหมู่:การแพร่ขยายนิวเคลียร์
หมวดหมู่:นโยบายอาวุธนิวเคลียร์
หมวดหมู่:สนธิสัญญาสงครามเย็น
หมวดหมู่:สนธิสัญญาที่มีผลใช้บังคับใน พ.ศ. 2523
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
เอลเมอร์ แมคคอลลัม

**เอลเมอร์ เวอร์เนอร์ แมคคอลลัม** (; 3 มีนาคม ค.ศ. 1879 – 15 พฤศจิกายน ค.ศ. 1967) เป็นนักชีวเคมีชาวอเมริกัน เกิดที่เมืองเรดฟิลด์ เป็นบุตรของคอร์นีเลียส อาร์มสตรอง แมคคอลลัมและมาร์ธา แคเทอรีน คิดเวลล์ แมคคอลลัม เรียนจบปริญญาตรีและปริญญาโทจากมหาวิทยาลัยแคนซัส และเรียนจบปริญญาเอกจากมหาวิทยาลัยเยล ก่อนจะทำงานที่มหาวิทยาลัยวิสคอนซิน แมดิสัน แมคคอลลัมทำการทดลองเกี่ยวกับสารอาหารจนในปี ค.ศ. 1913 แมคคอลลัมค้นพบสารอาหารชนิดหนึ่งที่ละลายได้ในไขมัน  เนื่องจากในขณะนั้นยังไม่มีการค้นพบโครงสร้างของสารชนิดนี้ แมคคอลลัมและเพื่อนร่วมงาน มาร์เกอริต เดวิสจึงใช้ตัวอักษรภาษาอังกฤษในการเรียกชื่อแทน แมคคอลลัมเรียกวิตามินเอว่า "fat-soluble A" และเรียกวิตามินบีว่า "water-soluble B" ต่อมาในปี ค.ศ. 1917 แมคคอลลัมดำรงตำแหน่งศาสตราจารย์ด้านเคมีสุขศาสตร์คนแรกของมหาวิทยาลัยจอห์นส ฮ็อปกินส์ ขณะทำงานอยู่ที่นี่ แมคคอลลัมตีพิมพ์บทความทางวิชาการกว่า 150 บทความ เป็นบทความเกี่ยวกับการวิจัยด้านวิตามินและโลหะปริมาณน้อยในอาหาร แมคคอลลัมได้ร่วมงานกับสำนักงานอาหารและยาสหรัฐฯ เพื่อลดปัญหาการขาดสารอาหารของทหารช่วงหลังสงครามโลกครั้งที่หนึ่ง แมคคอลลัมเกษียณตัวเองในปี ค.ศ. 1946 และเสียชีวิตที่เมืองบอลทิมอร์ในปี ค.ศ. 1967

## อ้างอิง

## แหล่งข้อมูลอื่น
* Elmer Verner McCollum - National Academy of Sciences

หมวดหมู่:นักวิทยาศาสตร์ชาวอเมริกัน
หมวดหมู่:บุคคลจากรัฐแคนซัส
หมวดหมู่:ภาคีสมาชิกราชสมาคมแห่งลอนดอน
เจสซิก้า โจนส์ (ภาพยนตร์ชุดทางโทรทัศน์)

***เจสซิกา โจนส์*** () เป็นภาพยนตร์ชุดทางโทรทัศน์อเมริกันแนวซูเปอร์ฮีโร โดยมีเค้าโครงมาจาก *[[เจสซิกา โจนส์]]* ของมาร์เวลคอมิกส์ เรื่องนี้อำนวยการสร้างโดยทิม อีอาโคฟาโน นำแสดงโดยคริสเตน ริตเตอร์, ไมก์ โคลเตอร์, เรเชล เทย์เลอร์ เป็นต้น โดยออกอากาศทางเน็ตฟลิกซ์เมื่อวันที่ 20 พฤศจิกายน พ.ศ. 2558

## นักแสดง
* คริสเตน ริตเตอร์ รับบท เจสซิกา แคมป์เบลล์ โจนส์
* ไมก์ โคลเตอร์ รับบท ลู้ก เคจ
* เรเชล เทย์เลอร์ รับบท แพทริเชีย "ทริช" วอล์กเกอร์
* วิล แทรวัล รับบท วิลล์ ซิมป์สัน
* เอริน มอรีอาร์ตี รับบท โฮป ชลอตต์แมน
* เอกา แดร์วิล รับบท แมลคัม ดูคาสส์
* แคร์รี-แอนน์ มอสส์ รับบท เจริน โฮการ์ท
* เดวิด เทนนันต์ รับบท คิลเกรฟ

## แหล่งข้อมูลอื่น

* 
* *[http://www.netflix.com/title/80002311 Marvel's Jessica Jones]* on Netflix
* 
* 

หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ที่ถ่ายทำในนิวยอร์ก
หมวดหมู่:รายการโทรทัศน์ในจักรวาลภาพยนตร์มาร์เวล
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ผลงานต้นฉบับของเน็ตฟลิกซ์
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์อเมริกันรายฤดูกาลในปี พ.ศ. 2558
หมวดหมู่:รายการโทรทัศน์อเมริกันรายฤดูกาลในปี พ.ศ. 2561
หมวดหมู่:รายการโทรทัศน์อเมริกันรายฤดูกาลในปี พ.ศ. 2562
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2562
ท่าขี้เหล็ก

**ท่าขี้เหล็ก** (; , ) เป็นเมืองชายแดนตั้งอยู่ในรัฐฉาน ทางตะวันออกของประเทศพม่า เป็นที่ตั้งศูนย์ราชการของจังหวัดและอำเภอท่าขี้เหล็ก เป็นเมืองที่มีประชากรมากที่สุดในภาคตะวันออกของรัฐ กล่าวคือ 51,553 คน จากสำมะโนประชากรเมื่อปี พ.ศ. 2557 นำหน้าเมืองเชียงตุง แต่มีประชากรมากเป็นอันดับที่ 4 ของรัฐ

## การขนส่ง
มีท่าอากาศยานท่าขี้เหล็กซึ่งเชื่อมไปยังเมืองย่างกุ้ง มัณฑะเลย์ และเชียงตุง ส่วนการขนส่งทางถนน ด้านทิศเหนือมีทางหลวงเอเชียสาย 2 เชื่อมไปยังเมืองเชียงตุง ระยะทาง 106 กิโลเมตร และต่อไปทางตะวันตกถึงตองจี เมืองหลักของรัฐฉาน รวมทั้งถนนทางด้านตะวันออกทางหลวงเอเชียสาย 3 ไปยังเมืองลา และต่อไปยังมณฑลยูนนาน ประเทศจีน

## ภูมิอากาศ

## อ้างอิง

## แหล่งข้อมูลอื่น
* 
* 
* Satellite map Maplandia
* Picture 

หมวดหมู่:เมืองในรัฐฉาน
หมวดหมู่:เขตแดนแดนไทย–พม่า
ไดอานา คิง

**ไดอานา คิง** () เกิดวันที่ 8 พฤศจิกายน ค.ศ. 1970 เป็นนักร้อง-นักแต่งเพลงชาวจาเมกาที่รวมดนตรี เร้กเก้ เร้กเก้ฟิวชันและแดนซ์ฮอลล์ เธอมีแม่เป็นอินโดจาเมกา (จาเมกาเชื้อสายอินเดีย) และพ่อเชื้อสายแอฟริกัน

## ผลงานเพลง
### อัลบั้ม

### Live/compilation albums

### ซิงเกิล

## อ้างอิง

หมวดหมู่:นักร้องจาเมกา
ทางหลวงหมายเลข 4 (ประเทศพม่า)

**ทางหลวงหมายเลข 4** เป็นทางหลวงแนวตะวันตก-ตะวันออกที่สำคัญของประเทศพม่า เชื่อมต่อเมืองเมะทีลา ในภาคมัณฑะเลย์ ไปยังเมืองท่าขี้เหล็ก ในรัฐฉาน บริเวณพรมแดนประเทศไทย ทางหลวงเส้นนี้เริ่มต้นใกล้กับเมืองเมะทีลา ซึ่งเชื่อมต่อกับทางหลวงหมายเลข 1 ไปทางทิศตะวันออกผ่านเมือง Hopong บรรจบกับทางหลวงหมายเลข 5 ทางทิศใต้ และไปสิ้นสุดที่เมืองท่าขี้เหล็ก เชื่อมต่อกับถนนพหลโยธิน ที่อำเภอแม่สาย จังหวัดเชียงราย

หมวดหมู่:ถนนในประเทศพม่า
หมวดหมู่:เขตแดนไทย–พม่า
ไอศูรย์ ไมดาน

**เล็ก ไอศูรย์** มีชื่อจริง **ไอศูรย์ ไมดาน** เกิด 8 สิงหาคม พ.ศ. 2504 เป็นชาวอำเภอพิบูลย์รักษ์ จังหวัดอุดรธานี เป็นนักแสดง และนายแบบชาวไทยเชื้อสาย
ไทย-เดนมาร์ก-อินเดีย

ไอศูรย์ เกิดเมื่อวันอังคารที่ 8 สิงหาคม พ.ศ. 2504 เป็นลูกคนกลางในจำนวน 3 คน โดยมีพี่ชายและน้องสาว โดยเริ่มใช้ชีวิตอยู่ในต่างประเทศตั้งแต่อายุ 2 ขวบ โดยไปศึกษาต่อในประเทศอินเดียเป็นที่แรก ก่อนจะย้ายไปประเทศเดนมาร์ก แล้วตามด้วยเยอรมนี จึงทำให้เขามีความสามารถในการใช้หลายภาษา ทั้งภาษาไทย ภาษาอังกฤษ ภาษาเยอรมัน ภาษาฝรั่งเศส ภาษาเดนมาร์ก ภาษาสวีดิช รวมทั้งภาษาละติน

ก่อนที่จะเข้าสู่วงการมายา เขาเคยทำงานประจำในบริษัทผลิตรถยนต์กับมีกิจการส่วนตัวเกี่ยวกับธุรกิจเสื้อผ้า พร้อมทั้งเป็นนายแบบที่ประเทศเดนมาร์ก โดยผลงานโดดเด่นในขณะนั้นคืองานเดินแบบแฟชั่นโชว์ของ KENZO  ต่อมาเมื่อกลับมาประเทศไทยในปี พ.ศ. 2529 จึงได้ถูกทาบทามให้เป็นนายแบบโฆษณาผลิตภัณฑ์เฮนเนสซี่ กับเดินแบบในงานแฟชั่นโชว์ที่สปอร์ตคลับ ต่อมาเวณิก เจริญปุระ ได้ชักนำให้ถ่ายแบบครั้งแรกในนิตยสารเปรียว และมีผลงานออกมาต่อเนื่อง เขาได้เป็น 1 ใน 5 นายแบบยอดนิยมประจำปี พ.ศ. 2530 จากนั้นจึงได้เข้าสู่วงการแสดงทางจอเงินเรื่องแรกคู่กับ สินจัย หงษ์ไทย ในเรื่อง *ทาสอารมณ์* และจอแก้วเรื่องแรกทางช่อง 7 ในเรื่อง*[[แววมยุรา (นวนิยาย)|แววมยุรา]]* แล้วมีผลงานทั้งจอแก้วและจอเงินหลายเรื่องจนช่วงหนึ่งได้หายหน้าไปจากวงการพักใหญ่เนื่องจากพิษเศรษฐกิจในยุคนั้นก่อนจะกลับมาแข่งขันในรายการ *Dancing with the stars* จากนั้นจึงได้หวนกลับมาแสดงละครออกมาอย่างต่อเนื่องจนถึงปัจจุบัน พร้อมทั้งเป็นที่ปรึกษาบริษัทในประเทศเดนมาร์กและลาว

### ชีวิตส่วนตัว
เล็ก ไอศูรย์ สมรสกับวรรณศรี ศรีวรรณ ที่เป็นนักแสดงเหมือนกัน และมีบุตรสาว 1 คน กำลังศึกษาอยู่ประเทศอังกฤษ 

## ผลงานการแสดง
### ภาพยนตร์

* *[[ทาสอารมณ์]]* (2530) รับบท คตกริช
* *[[ผัวชั่วคราว]]* (2530) รับบท คตกริช
* *[[หน่วยล่าสังหาร]]* (2531) รับบท อิทธิพล
* *[[เพชฌฆาตเดนสงคราม]]* (2531) รับบท ทะนง
* *[[อยากจะแบ่งหัวใจให้เป็นสอง]]* (2531)
* *[[ไม่อยากให้มีพรุ่งนี้]]* (2531)
* *[[วัยหวานวัยคะนอง]]* (2531)
* *[[สู้กับผีหนีไม่ได้]]* (2531)
* *[[น.ส.โล้นซ่าส์]]* (2531)
* *[[ระเบิดทีละหัว]]* (2531)
* *[[นวลนาง]]* (2531)
* *[[แอบฝัน]]* (2531) รับบท ท่านเล็ก (หนุ่มวิศวกรรถไฟ)
* *[[นางแบบ]]* (2531) รับบท เชษฐ์
* *[[มือสังหาร]]* (2531) รับบท กริช
* *[[คนเถื่อน กทม]]* (2531) รับบท พิทักษ์
* *[[ปล้น เช็คบิล]]* (2532) รับบท เล็ก
* *[[โหดตามคิว]]* (2532) รับบท เป็ด
* *[[หวยเถื่อน]]* (2532) รับบท เดช
* *[[ทอง 4]]* (2533) รับบท จ่าเหิม
* *[[ความรักไม่มีชื่อ]]* (2533) รับบท ดอน
* *[[ปีศาจสงคราม]]* (2533) รับบท ร.ท. พิชิต
* *[[นักเลงโหด]]* (2537)
* *[[มหัศจรรย์แห่งรัก]]* (2538) รับบท เฉลิมชัย
* *[[คนป่วนสายฟ้า]]* (2540) รับบท พ่อของอิท
* *[[ซ้อนแผนฆาตกรรม]]* (2541) รับบท ตำรวจทรยศ

### ละครโทรทัศน์

### ซิตคอม
* *[[ตะกายดาว]] ตอน ดาวซะเอง* (2532) (ช่อง 9)
* *[[ตะกายดาว]] ตอน ลาดาว* (2533) (ช่อง 9)
* *[[25 ขวาสุด]]* (2534) (ช่อง 7)

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอพิบูลย์รักษ์
หมวดหมู่:นักแสดงชายชาวไทย
หมวดหมู่:นายแบบไทย
หมวดหมู่:ชาวไทยเชื้อสายเดนมาร์ก
หมวดหมู่:พรรครวมแผ่นดิน
จอมพลแห่งโปแลนด์

**จอมพลแห่งโปแลนด์** () เป็นยศทหารที่สูงที่สุดในกองทัพโปแลนด์ ยศนี่เทียบเท่าจอมพลและพลเอกแห่งกองทัพ (OF-10) ในกองกำลัง นาโต
## ผู้ได้เลี่อนยศเป็นจอมพล

## อ้างอิง

หมวดหมู่:จอมพล
หมวดหมู่:ประเทศโปแลนด์
หมวดหมู่:กองทัพโปแลนด์‎
หมวดหมู่:นายทหารห้าดาว
แม่ไม้มวยไทย

[thumb|250px|รูปปั้นแสดงท่าแม่ไม้มวยไทย ที่[วัดบางกุ้ง จังหวัดสมุทรสงคราม (ขวาสุด : *จระเข้ฟาดหาง*)]]

**แม่ไม้มวยไทย** เป็นท่าต่อสู้ของวิชามวยไทยที่สำคัญที่สุด ซึ่งรวมถึงมีการใช้ในศาสตร์แห่งกระบี่กระบอง

## ประวัติความเป็นมา
จากมติของคณะรัฐมนตรี ได้มีการอ้างอิงถึงสมเด็จพระสรรเพชญ์ที่ 8 (หรือสมเด็จพระเจ้าเสือ) ว่าทรงเป็นผู้คิดค้นท่าแม่ไม้ ไม้กลมวยไทย ในแบบฉบับพระเจ้าเสือ กระทั่งมีการทำเป็นตำรามวยไทย เพื่อถ่ายทอดแก่อนุชน

## แม่ไม้มวยไทย
แม่ไม้มวยไทย แบ่งออกเป็น 15 ไม้ อันได้แก่ :

### แม่ไม้มวยไทยท่าอื่น
บางสื่อระบุว่า แม่ไม้มวยไทยมีจำนวนถึง 385 ท่า โดยมีท่าที่ยากที่สุดคือ “นารายณ์บั่นเศียร”

## ลูกไม้มวยไทย
[thumb|250px|รูปปั้นแสดงท่าแม่ไม้ และลูกไม้มวยไทย ที่[วัดบางกุ้ง จังหวัดสมุทรสงคราม]]
ลูกไม้มวยไทย เป็นท่าย่อยที่แยกออกไปจากแม่ไม้ โดยผู้ฝึกต้องผ่านการฝึกแม่ไม้มวยไทยก่อน จึงจะสามารถฝึกลูกไม้มวยไทยได้ดี แบ่งออกเป็น 15 ไม้ อันได้แก่ :

* เอราวัณเสยงา
* บาทาลูบพักตร์
* ขุนยักษ์พานาง
* พระรามน้าวศร
* ไกรสรข้ามห้วย
* กวางเหลียวหลัง
* หิรัญม้วนแผ่นดิน
* นาคมุดบาดาล
* หนุมานถวายแหวน
* ญวนทอดแห
* ทะแยค้ำเสา
* หงส์ปีกหัก
* สักพวงมาลัย
* เถรกวาดลาน
* ฝานลูกบวบ

## ในวัฒนธรรมร่วมสมัย
ในภาพยนตร์*[[องค์บาก]]* มีเพลง “แม่ไม้มวยไทย” ขับร้องโดยแอ๊ด คาราบาว ประกอบท้ายเรื่อง

## อ้างอิง

## แหล่งข้อมูลอื่น

หมวดหมู่:มวยไทย
หมวดหมู่:กระบี่กระบอง
หมวดหมู่:ศิลปะการต่อสู้ของไทย
เหงา เหงา

**"เหงา เหงา"** () เป็นซิงเกิลเพลงของวรันธร เปานิล ผู้ประพันธ์คำร้องและทำนอง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 9 กุมภาพันธ์ พ.ศ. 2559

เพลงนี้เป็นแนวอิเล็กทรอนิกส์และซินธ์ป๊อป ว่าด้วยคนเหงา คิดถึงแต่คนรักเก่า เมื่อความโกรธหรือความไม่เข้าใจต่าง ๆ ผ่านพ้นไป ความรู้สึกเหงาก็เข้ามาแทนที่ เน้นสร้างอารมณ์แห่งความคิดถึง โดยไม่มีคำว่า "คิดถึง" อยู่ในเพลง แต่ใช้คำถามว่า จะรู้สึกเหมือนกันหรือไม่

ผู้กำกับมิวสิกวิดีโอเพลงนี้ คือ คงเดช จาตุรนต์รัศมี ซึ่งเคยทำงานกับวรันธรในภาพยนตร์เรื่อง *[[Snap… แค่ได้คิดถึง|สแน็ป... แค่ได้คิดถึง]]* นอกจากนี้ กันต์ ชุณหวัตร ยังร่วมเล่นมิวสิกวิดีโอ

## การตอบรับ
จากการจัดอันดับของซี้ดเอฟเอ็ม เพลง "เหงา เหงา" อยู่อันดับ 4 ในผังดนตรีเพลงยอดนิยม 20 เพลงประจำวันที่ 20 มีนาคม พ.ศ. 2559 ซึ่งวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงอิเล็กทรอนิกส์ไทย
หมวดหมู่:เพลงซินธ์ป็อปไทย
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:เพลงของวรันธร เปานิล
หมวดหมู่:เพลงที่ประพันธ์คำร้องโดยเพิ่มศักดิ์ พิสิษฐ์สังฆการ
หมวดหมู่:เพลงที่ประพันธ์คำร้องโดยสุดเขต จึงเจริญ
หมวดหมู่:เพลงที่ประพันธ์คำร้องโดยอนันต์ ดาบเพ็ชรธิกรณ์
หมวดหมู่:เพลงบันทึกเสียงที่ผลิตโดยเพิ่มศักดิ์ พิสิษฐ์สังฆการ
หมวดหมู่:ซิงเกิลในสังกัดบ็อกซ์มิวสิก
หมวดหมู่:ซิงเกิลในสังกัดมิวสิกมูฟเอนเตอร์เทนเมนต์
คณะเผยแพร่ศาสนาแอละโมในแซนแอนโทนีโอ

**คณะเผยแพร่ศาสนาแอละโมในแซนแอนโทนีโอ** () หรือทั่วไปเรียก **ดิแอละโม** (the Alamo) เป็นส่วนหนึ่งของแหล่งมรดกโลกคณะเผยแพร่ศาสนาแซนแอนโทนีโอในแซนแอนโทนีโอ รัฐเท็กซัส สหรัฐ ก่อตั้งในคริสต์ศตวรรษที่ 18 เป็นคณะเผยแพร่ศาสนาโรมันคาทอลิกและป้อมปราการ (fortress compound) เป็นสมรภูมิของยุทธการที่ดิแอละโมใน ค.ศ. 1836 ปัจจุบันแอละโมเป็นพิพิธภัณฑ์ในเขตประวัติศาสตร์จัตุรัสแอละโม

ที่แห่งนี้เป็นคณะเผยแพร่ศาสนาของสเปนแรก ๆ ในเท็กซัส สร้างเพื่อการศึกษาแก่อเมริกันพื้นเมืองในพื้นที่หลังเข้ารีตศาสนาคริสต์ ใน ค.ศ. 1793 คณะเผยแพร่ศาสนาถูกเปลี่ยนเป็นโลกวิสัย (secularize) และถูกทิ้ง สิบปีต่อมา กลายเป็นป้อมที่มีหน่วยทหารประจำ คือ กองร้อยบินที่สองซานการ์โลสเดปาร์รัส (Second Flying Company of San Carlos de Parras) ซึ่งคาดว่าจะให้ชื่อคณะเผยแพร่ศาสนานี้ว่า แอละโม ระหว่างการปฏิวัติเท็กซัส พลเอก มาร์ติน เปร์เฟกโต เด โกส (Martín Perfecto de Cos) ของเม็กซิโกยอมจำนนป้อมต่อกองทัพเท็กซัสในเดือนธันวาคม ค.ศ. 1835 หลังการล้อมเบคาร์ (Siege of Béxar) จากนั้นทหารเท็กซัสจำนวนค่อนข้างน้อยยึดครองป้อมเป็นเวลาหลายเดือน สุดท้ายแพ้ที่ยุทธการที่ดิแอละโมในวันที่ 6 มีนาคม ค.ศ. 1836 เมื่อกองทัพเม็กซิโกถอยจากเท็กซัสอีกหลายเดือนต่อมา พวกเขาทลายกำแพงของดิแอละโมหลายส่วนและเผาอาคารบางหลัง

ในอีกห้าปีต่อมา มีการใช้ดิแอละโมบางครั้งเพื่อประจำทหารทั้งฝ่ายเท็กซัสและเม็กซิโก แต่สุดท้ายก็ถูกทิ้ง ใน ค.ศ. 1849 หลายปีหลังเท็กซัสถูกผนวกเข้าสหรัฐ กองทัพบกสหรัฐเริ่มให้เช่าที่นี้สำหรับใช้เป็นสถานีพลาธิการ (quartermaster's depot) กองทัพบกสหรัฐทิ้งคณะเผยแพร่ศาสนานี้ใน ค.ศ. 1876 หลังมีการก่อสร้างฟอร์ตแซมฮิวสตันในบริเวณใกล้เคียง มีการขายโบสถ์น้อยดิแอละโมให้รัฐเท็กซัส ซึ่งมีการจัดการท่องเที่ยวเป็นครั้งคราวแต่ไม่พยายามฟื้นฟู อาคารที่เหลือถูกขายให้บริษัทพ่อค้าที่ใช้เป็นร้านของชำขายส่ง

หลังก่อตั้งใน ค.ศ. 1892 กลุ่มธิดาสาธารณรัฐเท็กซัสเริ่มพยายามรักษะดิแอละโม ใน ค.ศ. 1905 เอดีนา เอมีเลีย เด ซาบาลา และแคลรา ดริสกอลล์ชักจูงสภานิติบัญญัติรัฐให้ซื้ออาคารที่เหลือสำเร็จ และกำหนดให้กลุ่มธิดาสาธารณรัฐเท็กซัสเป็นผู้อารักขาถาวรของที่นั้น ในช่วงศตวรรรษถัดมา มีความพยายามเป็นครั้งคราวเพื่อโอนการควบคุมของดิแอละโมจากกลุ่มธิดา ต้น ค.ศ. 2015 ผู้ตรวจการที่ดินเท็กซัส จอร์จ พี. บุช ถอนการควบคุมดิแอละโมให้สำนักงานที่ดินทั่วไปเท็กซัสอย่างเป็นทางการ

วันที่ 5 กรกฎาคม ค.ศ. 2015 ดิแอละโมร่วมกับคณะเผยแพร่ศาสนาอีกสี่คณะในอุทยานประวัติศาสตร์แห่งชาติคณะเผยแพร่ศาสนาแซนแอนโทนีโอ ได้รับกำหนดเป็นแหล่งมรดกโลกของยูเนสโก

หมวดหมู่:รัฐเท็กซัส
หมวดหมู่:โบสถ์คริสต์ในสหรัฐอเมริกา
หมวดหมู่:พิพิธภัณฑ์ในสหรัฐ
ฮิราอิซูมิ

**ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา** คือ แหล่งมรดกโลกทางวัฒนธรรมของประเทศญี่ปุ่น ประกอบด้วยแหล่งวัฒนธรรม 5 รายการ และภูเขากินไกซันอันศักดิ์สิทธิ์ ปรากฏเป็นหลักฐานร่องรอยของสถานที่ราชการ กำหนดอายุตั้งแต่คริสต์ศตวรรษที่ 11 และ 12 (พุทธศตวรรษที่ 16-17) ในช่วงสมัยที่ฮิราอิซูมิเป็นศูนย์กลางการปกครองของอาณาจักรทางเหนือ และเป็นคู่แข่งกับเกียวโต อาณาจักรนี้สร้างอยู่บนพื้นฐานความคิด ตามคติความเชื่อเรื่องจักรวาล ของพระพุทธศาสนานิกายมหายาน สุขาวดีที่แพร่หลายเข้ามาในญี่ปุ่นในช่วงคริสต์ศตวรรษที่ 8 (พุทธศตวรรษที่ 13) สมบัติทางวัฒนธรรมชิ้นนี้แสดงถึงความเป็นดินแดนสุขาวดีอันเป็นที่ปรารถนาของมนุษย์ภายหลังความตาย รวมทั้งความสงบของจิตใจในขณะที่ยังมีชีวิตอยู่ นิกายสุขาวดีจึงพัฒนาขึ้นในการออกแบบและวางผังสวนที่เป็นลักษณะเฉพาะของญี่ปุ่น ด้วยการผสมผสานกันระหว่างการบูชาธรรมชาติตามความเชื่อดั้งเดิมและลัทธิชินโตของชาวญี่ปุ่น

## มรดกโลก
ฮิราอิซูมิ วัด สวน และแหล่งโบราณคดีต่าง ๆ ที่แสดงลักษณะของนิกายสุขาวดีในพระพุทธศาสนา ขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 35 เมื่อ พ.ศ. 2554 (ค.ศ. 2011) ที่กรุงปารีส ประเทศฝรั่งเศสด้วยข้อกำหนดและหลักเกณฑ์ในการพิจารณา ดังต่อไปนี้

***(ii)** - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม
***(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
## แหล่งข้อมูลอื่น
* Chusonji 

หมวดหมู่:แหล่งมรดกโลกในประเทศญี่ปุ่น
หมวดหมู่:แหล่งมรดกโลกทางวัฒนธรรม
สนใบพาย

**สนใบพาย** () เป็นสนในสกุล *Podocarpus* กระจายพันธุ์ในบรูไน, อินโดนีเซีย, มาเลเซีย, ปาปัวนิวกินี, ฟิลิปปินส์, สิงคโปร์, และไทย ลักษณะเป็นไม้ยืนต้นขนาดเล็กถึงขนาดกลาง สูง 4-8 เมตร ใบเป็นใบเดี่ยว ออกเรียงสลับรูปรีถึงรูปขอบขนานแกมรูปหอก กว้าง 0.4-0.5 เซนติเมตร ยาว 3-7 เซนติเมตร ดอกแยกเพศ แยกต้น ดอกเพศผู้สีเหลืองอ่อน ออกเป็นช่อแกนคล้ายหางกระรอกตามง่ามใบ เป็นกลุ่ม กลุ่มละ 3-5 ช่อ แต่ละช่อยาว 2-4.5 เซนติเมตร ดอกเพศเมียออกเดี่ยวตามง่ามใบ รังไข่ตั้งอยู่บนก้านส่วนที่บวม ผลกลมมนหรือเบี้ยว ขนาดกว้าง 7 มิลลิเมตร ยาว 9 มิลลิเมตร สนใบพายนิยมปลูกเป็นไม้ประดับ ลำต้นใช้ทำของใช้และใบอาจใช้รักษาโรคปวดข้อได้

## อ้างอิง

## แหล่งข้อมูลอื่น
* 
* 
* ''Podocarpus polystachyus'' - Mangroves of Singapore

หมวดหมู่:ไม้ยืนต้น
หมวดหมู่:ไม้ประดับ
หมวดหมู่:พืชที่ใช้ทำของใช้
ทางหลวงหมายเลข 13 (ประเทศลาว)

**ทางหลวงหมายเลข 13 ** เป็นทางหลวงสายหลักในประเทศลาว เริ่มต้นที่เมืองบ่อเต็นทางเหนือของลาวที่พรมแดนประเทศจีน เชื่อมต่อนครหลวงเวียงจันทน์กับหลวงพระบางในทางเหนือ และลงไปตามแม่น้ำโขงจนสิ้นสุดที่พรมแดนประเทศกัมพูชา เชื่อมต่อกับทางหลวงหมายเลข 7 ในประเทศกัมพูชา นอกจากนี้ ทางหลวงเส้นนี้มีเส้นทางผ่านท่าอากาศยานนานาชาติทั้งสามแห่งของลาว ได้แก่ ท่าอากาศยานนานาชาติวัตไต ท่าอากาศยานนานาชาติหลวงพระบาง และท่าอากาศยานนานาชาติปากเซ เส้นทางระหว่างบ่อเต็นกับนาเตย ระยะทาง 20 กิโลเมตร เป็นส่วนหนึ่งของทางพิเศษคุนหมิง–กรุงเทพ ซึ่งยังเป็นส่วนหนึ่งของทางหลวงเอเชียสาย 3 อีกด้วย เส้นทางจากนาเตยถึงเวียงจันทน์ ทางหลวงหมายเลข 13 เป็นส่วนหนึ่งของทางหลวงเอเชียสาย 12 และจากเวียงจันทน์ถึงพรมแดนประเทศกัมพูชาเป็นทางหลวงเอเชียสาย 11
 
ทางหลวงหมายเลข 13 ผ่านเมืองต่าง ๆ ได้แก่ เวียงจันทน์ วังเวียง และหลวงพระบาง ถนนส่วนใหญ่ลาดยางแล้ว แต่ในบางจุดยังชำรุดทรุมโทรม ถนนยังค่อนข้างแคบ โค้งหักศอก ไม่มีเส้นจราจรและแสงสะท้อนบนถนน รถประจำทางที่ผ่านจากเวียงจันทน์ไปหลวงพระบาง จะใช้เวลาเดินทางถึง 8-10 ชั่วโมง 

## อ้างอิง
2. ປຶ້ມແບບຮຽນພູມສາດມໍ7ບົດທີ14
หมวดหมู่:ถนนในประเทศลาว
หมวดหมู่:เขตแดนไทย–ลาว
จัสติน เทอรู

**จัสติน พอล เทอรู** (; เกิด 10 สิงหาคม ค.ศ. 1971) เป็นนักแสดง ผู้กำกับ และนักเขียนบทชาวอเมริกัน เขาเป็นที่รู้จักกันดีในภาพยนตร์เรื่อง *Mulholland Drive (2001)* และ *Inland Empire (2006)* ของผู้กำกับเดวิด ลินช์ นอกจากนี้เขายังเป็นที่รู้จักในฐานะนักเขียนบทภาพยนตร์หลายเรื่อง เช่น *[[ดาราประจัญบาน ท.ทหารจำเป็น]]*, *[[มหาประลัยคนเกราะเหล็ก 2]]*, *Rock of Ages* และ *Zoolander 2* ในปี 2014 เขายังรับบทนำในละครซีรีส์เรื่อง *The Leftovers* ทางช่องเอชบีโอ ปีถัดมาเขาแต่งงานกับนักแสดงสาว เจนนิเฟอร์ อนิสตัน

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2514
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกัน
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายอิตาลี
โอนต์ไบต์กุก

**โอนต์ไบต์กุก** (, แปลตรงตัวว่า *เค้กมื้อเช้า*) หรือ **เปเปอร์กุก** (, *เค้กพริก*) เป็นเค้กเครื่องเทศชนิดหนึ่งในตำรับอาหารดัตช์ ข้าวไรย์เป็นส่วนผสมที่สำคัญโดยทำให้เค้กมีสีน้ำตาลอ่อน มักแต่งกลิ่นรสด้วยเครื่องเทศอย่างกานพลู, อบเชย, ขิง, จันทน์เทศ และซักเคด (ผิวมะนาวหรือส้มหั่นเป็นชิ้นลูกเต๋าแล้วเชื่อม) ในหลายพื้นที่ของเนเธอร์แลนด์มีสูตรเค้กในท้องถิ่นเป็นของตนเอง สูตรที่มีชื่อเสียงที่สุดคือ "เอาเดอไวเฟิงกุก" () ซึ่งแต่งกลิ่นด้วยเทียนสัตตบุษย์และส่วนใหญ่รับประทานกันในภาคเหนือ

ตามธรรมเนียมแล้ว ชาวดัตช์จะเสิร์ฟโอนต์ไบต์กุกเป็นอาหารเช้าแทนขนมปังโดยทาเนยเป็นชั้นหนาไว้ด้านบน อย่างไรก็ตาม ยังนิยมเสิร์ฟเค้กชนิดนี้เป็นขนมหรืออาหารว่างด้วย เนื่องจากรสหวานของมัน

## อ้างอิง

หมวดหมู่:เค้ก
หมวดหมู่:อาหารดัตช์
การเชื่อมโยงตามเพศ

**การมีความเชื่อมโยงกับเพศ** () หรือ**การมียีนบนโครโมโซมเพศ**ในทางพันธุศาสตร์หมายถึงการที่การแสดงออกทางฟีโนไทป์ (ลักษณะปรากฏ) ของอัลลีลหนึ่งๆ มีความสัมพันธ์กับอัลโลโซม (โครโมโซมเพศ) ของสิ่งมีชีวิตนั้นๆ สำหรับโครโมโซมที่เป็นออโตโซมแล้วสิ่งมีชีวิตทั้งสองเพศจะมีโอกาสการแสดงออกเท่าๆ กัน (ดูหลักการของฟิชเชอร์) แต่ในกรณีมนุษย์แล้ว โครโมโซม X ของมนุษย์มียีนอยู่เป็นจำนวนมากกว่ายีนที่มีอยู่บนโครโมโซม Y จึงมีลักษณะที่สัมพันธ์กับโครโมโซม X อยู่มากกว่า
## อ้างอิง

หมวดหมู่:พันธุศาสตร์
สโตรปวาเฟิล

**สโตรปวาเฟิล** (, แปลตรงตัวว่า *ขนมรังผึ้งน้ำเชื่อม*) เป็นขนมชนิดหนึ่งของเนเธอร์แลนด์ ทำจากแผ่นแป้งกลมบางประกบกัน ตรงกลางสอดไส้น้ำเชื่อมข้นหนืดเหมือนน้ำตาลเคี่ยว ขนมชนิดนี้เป็นที่นิยมในเนเธอร์แลนด์ ได้รับการคิดค้นขึ้นครั้งแรกที่เมืองเคาดา ตั้งแต่ปี 2016 ยูไนเต็ดแอร์ไลน์ ได้เสริฟสโตรปวาเฟิลเป็นของว่างอาหารเช้าฟรีสำหรับเที่ยวบินในประเทศ

## ส่วนประกอบและการอบ
แป้งสำหรับทำขนมรังผึ้งประกอบด้วย แป้งประกอบอาหาร เนย น้ำตาลแดง ยีสต์ นม และไข่ โดยนำแป้งกลม ๆ ขนาดกลางไปวางบนเตาวาเฟิลและกดเพื่อให้ได้แผ่นทรงกลมขนาดเท่า ๆ กัน หลังถูกอบขนมรังผึ้งถูกแบ่งครึ่งขณะยังอุ่นอยู่ จากนั้นจึงใส่ใส้ทำด้วยน้ำเชื่อม น้ำตาลแดง เนย และอบเชย ระหว่างสองครึ่งเพื่อติดมันเข้าด้วยกัน

## ความเป็นมา
สโตรปวาเฟิลถูกคิดค้นขึ้นครั้งแรกที่เมืองเคาดาในสมัยปลายตวรรษที่ 18 หรือต้นคริสต์ศตวรรษที่ 19 คนอบขนมปังใช้ของเหลือจากการทำเบเกอรี่เช่นเศษขนมปัง ทำให้หวานด้วยน้ำเชื่อม บ้างก็ว่าเคราร์ด กัมป์เฮยเซินเป็นผู้คิดค้นในระหว่าง ค.ศ. 1810 ปีที่เขาเปิดร้านถึง ค.ศ. 1840 นับว่าเป็นสูตรที่เก่าแก่ที่สุดของขนมรังผึ้งน้ำเชื่อม มีประมาณ 100 คนที่ขายขนมรังผึ้งน้ำเชื่อมในศตวรรษที่ 19 ที่เมืองเมืองเคาดา และในศตวรรษที่ 20 เริ่มมีโรงงานผลตเกิดขึ้น ในปี1960 มีทั้งหมด 17 โรงงานเฉพาะในเกาดาและ 4 แห่งยังดำเนินการอยู่จนถึงทุกวันนี้   

## รูป

## อ้างอิง

หมวดหมู่:อาหารว่าง
หมวดหมู่:อาหารดัตช์
แมตต์ สมิธ (นักแสดง)

**แมทธิว โรเบิร์ต สมิธ** (; เกิด 28 ตุลาคม ค.ศ. 1982) เป็นนักแสดงชาวอังกฤษ เขาเป็นที่รู้จักกันดีในฐานะนักแสดงนำในละครซีรีส์แนววิทยาศาสตร์เรื่อง *[[ดอกเตอร์ฮู]]* ทางช่องบีบีซี ซึ่งจากบท ดอกเตอร์คนที่สิบเอ็ด ทำให้เขาได้รับการเสนอชื่อเข้าชิงรางวัลแบฟตา สาขานักแสดงนำชายยอดเยี่ยมในปี 2011

ในตอนแรกสมิธใฝ่ฝันอยากจะเป็นนักฟุตบอลอย่างมาก แต่เขาประสบอุบัติเหตุเป็นโรคกระดูกสันหลังเสื่อมทำให้เขาออกจากการเล่นกีฬา หลังจากที่เขาเข้าร่วมเป็นสมาชิกในโรงละครเยาวชนแห่งชาติและศึกษาการละครและการเขียนเชิงสร้างสรรค์ที่มหาวิทยาลัยอีสต์แองเกลีย เขาก็ได้เป็นนักแสดงในปี 2003 โดยเริ่มจากการเล่นละครเวที เช่น *Murder in the Cathedral*, *Fresh Kills*, *The History Boys* และ *On the Shore of the Wide World* ในโรงละครลอนดอน 

## อ้างอิง

## บรรณานุกรม
* Smith, Oli (2010). *Doctor Who: The Eleventh Doctor: Matt Smith*. London: BBC Children's Books. ISBN 978-1-4059-0687-6

## แหล่งข้อมูลอื่น

*

หมวดหมู่:บุคคลที่เกิดในปี พ.ศ. 2525
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษ
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงภาพยนตร์ชายชาวอังกฤษ
หมวดหมู่:นักแสดงละครโทรทัศน์ชายชาวอังกฤษ
หมวดหมู่:บุคคลจากนอร์แทมป์ตัน
หมวดหมู่:ศิษย์เก่าจากมหาวิทยาลัยอีสต์แองเกลีย
โยเดิงกุก

**โยเดิงกุก** (, แปลตรงตัวว่า *คุกกี้ยิว*) เป็นขนมปังกรอบชนิดหนึ่งจากเนเธอร์แลนด์ มีลักษณะแบน กลม และมีเส้นผ่านศูนย์กลางประมาณ 10 เซนติเมตร

หมวดหมู่:อาหารดัตช์
แสนล้านนาที

**"แสนล้านนาที"** เป็นซิงเกิลของสุพล พัวศิริรักษ์ จากสตูดิโออัลบั้ม *Good Afternoon* ประพันธ์เนื้อร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย วัฒนกร ศรีวัง ออกจำหน่ายในวันที่ 28 พฤศจิกายน พ.ศ. 2553

## การตอบรับ
เพลง "แสนล้านนาที" ได้อันดับ 6 จากการจัดอันดับของ HOT FM ในชาร์ต HOT FM TOP 20 CHART หมวดเพลงไทยสากล ประจำวันที่ 15 มกราคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2553
หมวดหมู่:ซิงเกิลในปี พ.ศ. 2554
หมวดหมู่:ซิงเกิลวิทยุ
หมวดหมู่:ซิงเกิลในสังกัดฮัมเบรลล่า
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยฟองเบียร์